২০২২ বাংলাদেশ প্রিমিয়ার লিগ
২০২২ বিপিএল মৌসুম বা বিপিএল ৮ বা বঙ্গবন্ধু বাংলাদেশ প্রিমিয়ার লিগ টি২০ হল বাংলাদেশ প্রিমিয়ার লিগের অষ্টম আসর। এটি বাংলাদেশ ক্রিকেট বোর্ড দ্বারা আয়োজিত বাংলাদেশের শীর্ষ-স্তরের পেশাদার টি-টোয়েন্টি ক্রিকেট লিগ। টুর্নামেন্টটি ২০২১ সালের মার্চে হবার কথা ছিল, তবে কোভিড মহামারীর কারণে স্থগিত করা হয় এবং পরে ২০২২ সালের ২১ জানুয়ারি থেকে ১৮ ফেব্রুয়ারি পর্যন্ত অনুষ্ঠিত হয়। এই আসরে ফ্র্যাঞ্চাইজিভিত্তিক ৬টি দল অংশগ্রহণ করে। ১৮ ফেব্রুয়ারি ২০২২ ফরচুন বরিশালকে হারিয়ে ৩য় বারের মতো শিরোপা অর্জন করে কুমিল্লা ভিক্টোরিয়ান্স।